62021CO0569_INF
Ordonanța Curții (Camera a șaptea) din 17 noiembrie 2022 –PF (Limită de vârstă pentru recrutarea de psihologi în cadrul poliției)
(Cauza C‑569/21)
„Trimitere preliminară – Articolul 99 din Regulamentul de procedură al Curții – Politica socială – Egalitate de tratament în ceea ce privește încadrarea în muncă și ocuparea forței de muncă – Articolul 21 din Carta drepturilor fundamentale a Uniunii Europene – Directiva 2000/78/CE – Articolul 2 alineatul (2), articolul 4 alineatul (1) și articolul 6 alineatul (1) – Interzicerea discriminărilor pe motive de vârstă – Reglementare națională care stabilește o limită maximă de vârstă de 30 de ani pentru recrutarea comisarilor tehnicieni psihologi – Justificări”
1.
Politica socială – Egalitate de tratament în ceea ce privește încadrarea în muncă și ocuparea forței de muncă – Directiva 2000/78 – Domeniu de aplicare – Reglementare națională care stabilește la 30 de ani vârsta maximă pentru recrutarea comisarilor tehnicieni psihologi – Includere
[Directiva 2000/78 a Consiliului, art. 3 alin. (1) lit. (a)]
(a se vedea punctele 45 și 46)
2.
Politica socială – Egalitate de tratament în ceea ce privește încadrarea în muncă și ocuparea forței de muncă – Directiva 2000/78 – Interzicerea discriminării pe motive de vârstă – Reglementare națională care stabilește la 30 de ani vârsta maximă pentru recrutarea comisarilor tehnicieni psihologi – Cerință profesională esențială sau determinantă pentru exercitarea activității menționate – Inexistență – Justificări – Lipsă – Inadmisibilitate
[Carta drepturilor fundamentale a Uniunii Europene, art. 21; Directiva 2000/78 a Consiliului, art. 1, art. 2 alin. (2), art. 4 alin. (1) și art. 6 alin. (1)]
(a se vedea punctele 48, 49, 51-54, 56, 57, 59 și 67-71 și dispozitivul)
Dispozitivul
Articolul 2 alineatul (2), articolul 4 alineatul (1) și articolul 6 alineatul (1) din Directiva 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă, citite în lumina articolului 21 din Carta drepturilor fundamentale a Uniunii Europene, trebuie interpretate în sensul că se opun unei reglementări naționale care prevede stabilirea unei limite maxime de vârstă de 30 de ani pentru participarea la un concurs privind recrutarea de psihologi în cadrul poliției.